ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 12 ऑगस्ट 2022
|
|
- 207.47 cr Total Vaccine doses  have been administered so far under Nationwide Vaccination Drive
- 17,72,441 doses administered in last 24 hours
- India's Active caseload currently stands at 1,23,535
- Active cases stand at 0.28%
- Recovery Rate currently at 98.53%
- 18,053 recoveries in the last 24 hours increases Total Recoveries to 4,35,73,094
- 16,561 new cases recorded in the last 24 hours
- Daily positivity rate 
- Weekly Positivity Rate 
- 87.95 cr Total Tests conducted so far; 3,04,189 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 207.47 कोटींचा  टप्पा ओलांडला आहे. देशभरात 2,75,59,030 सत्रांच्या आयोजनातून हे उद्दिष्ट साध्य करण्यात आले.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 3 कोटी 96 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
भारतातील कोविड सक्रीय रुग्णसंख्या आता 1,23,535 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.28% आहे.
परिणामी, भारतातील रोगमुक्ती दर आता 98.53% झाला आहे. गेल्या 24 तासांत 18,053 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,35,73,094 झाली आहे.
गेल्या 24 तासांत, देशात नव्या 16,561कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 3,04,189 चाचण्या करण्यात आल्या. देशात आतापर्यंत एकंदर 87कोटी 95 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 4.88% आहे आणि दैनंदिन पॉझिटीव्हिटी दर 5.44%. इतका नोंदला गेला आहे.
इतर अपडेट्स :-
S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
संरक्षण मंत्रालय
भारत आणि टांझानिया यांच्यातील संयुक्त संरक्षण सहकार्य समितीची दुसरी बैठक अरुषा येथे संपन्न
नवी दिल्ली, 29 जून 2023
टांझानिया येथील अरुषा शहरात 28 आणि 29 जून या कालावधीत भारत आणि टांझानिया या देशांतील संयुक्त संरक्षण सहकार्य समितीची  दुसरी बैठक आयोजित करण्यात आली होती.संयुक्त सचिव अमिताभ प्रसाद यांच्या नेतृत्वाखाली या बैठकीमध्ये सहभागी झालेल्या भारतीय शिष्टमंडळात केंद्रीय संरक्षण मंत्रालय तसेच सशस्त्र दलांच्या वरिष्ठ अधिकाऱ्यांचा समावेश होता. टांझानिया येथील भारतीय उच्चायुक्त बिनय एस.प्रधान यांनी देखील बैठकीमध्ये भाग घेतला.
या बैठकीमध्ये, दोन्ही देशांनी हिंद महासागर परिसरातील सुरक्षितता वाढवण्याच्या दृष्टीकोनातून सहकार्यासाठी विस्तृत प्रमाणात उपलब्ध संधींवर चर्चा केली. मित्र देशांना संरक्षण विषयक साहित्याची निर्यात करण्याच्या बाबतीत भारतीय संरक्षण सामग्री उत्पादन क्षेत्राच्या वाढत्या कौशल्याबाबत भारतीय शिष्टमंडळाने उपस्थितांना अधिक माहिती दिली.सागरी सहकार्य क्षेत्रात विशिष्ट प्रशिक्षण आणि क्षमता निर्मिती, पायाभूत सुविधांची उभारणी आणि संरक्षण उपकरणे तसेच तंत्रज्ञान यांच्यातील सहकार्य अशा उपक्रमांच्या संदर्भात संरक्षण क्षेत्रातील सहकार्यासाठी पंचवार्षिक आराखड्याला देखील दोन्ही देशांनी संमती दर्शवली.
संरक्षण क्षेत्रातील सार्वजनिक उपक्रमांचे प्रतिनिधी देखील भारतीय शिष्टमंडळासोबत बैठकीला उपस्थित होते. या जेडीसीसी बैठकीच्या निमित्ताने, या प्रतिनिधींनी टांझानियाच्या संरक्षण दलातील भागधारकांसोबत व्यापक प्रमाणात बैठका घेतल्या.
भारताचे टांझानिया देशासोबत जवळचे, स्नेहपूर्ण आणि मैत्रीचे संबंध आहेत आणि सशक्त क्षमता निर्मिती तसेच विकासासाठी केलेल्या भागीदारीतून ते अधिक बळकट होत आहेत. जेडीसीसी बैठकीसाठी भारतीय शिष्टमंडळाने टांझानिया देशाला दिलेल्या भेटीतून भारताचे टांझानिया सोबत असलेले संरक्षण क्षेत्रातील संबंध आणखी बळकट होण्याची अपेक्षा आहे.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 87
आयुष मंत्रालय
कोविड -19 च्या उपचारांसंबंधी पतंजली आयुर्वेदच्या दाव्यांबाबत आयुष मंत्रालयाचे पत्रक
नवी दिल्ली, 23 जून 2020
पतंजली आयुर्वेद लिमिटेड, हरिद्वार  यांनी कोविड -19 च्या उपचारासाठी विकसित केलेल्या आयुर्वेदिक औषधांच्या दाव्याविषयी माध्यमांमध्ये अलिकडेच प्रसिद्ध झालेल्या वृत्ताची आयुष मंत्रालयाने दखल घेतली आहे. या दाव्याची तथ्ये आणि नमूद केलेल्या शास्त्रीय अभ्यासाचे तपशील याबाबत तूर्तास मंत्रालयाला माहिती नाही.
संबंधित आयुर्वेदिक औषध उत्पादक कंपनीला माहिती देण्यात आली आहे की औषध आणि जादूचे उपाय  कायदा 1954 आणि त्यातील नियमांच्या तरतुदी आणि कोविड प्रादुर्भावाच्या पार्श्वभूमीवर केंद्र सरकारने जारी केलेल्या निर्देश या अंतर्गत आयुर्वेदिक औषधांसह अन्य औषधांच्या अशा जाहिरातींचे नियमन केले जाते.
याशिवाय, मंत्रालयाने 21 एप्रिल 2020 रोजी एक राजपत्रित अधिसूचना क्र. एल ..11011/8/2020/AS देखील जारी केली होती ज्यामध्ये आयुष हस्तक्षेप / औषधांसह कोविड -19 वरील संशोधन अभ्यास हाती घेण्याबाबत आवश्यकता आणि पद्धत नमूद केली होती.
या मंत्रालयाला वरील बातमीच्या तथ्यांविषयी जागरूक करण्यासाठी आणि दाव्यांची पडताळणी करण्यासाठी पतंजली आयुर्वेद लिमिटेडला कोविड उपचारासाठी दावा केल्या जाणाऱ्या औषधांची नावे आणि त्यातील घटक, तसेच ठिकाण/रुग्णालये जिथे कोविड -19 चा संशोधन अभ्यास करण्यात आला , या विषयीचा प्रोटोकॉल, नमुना आकार, संस्थात्मक नीतिशास्त्र समितीची मंजूरी, सीटीआरआय नोंदणी आणि अभ्यासाचा डेटा याबाबत लवकरात लवकर माहिती द्यायला सांगण्यात आले आहे; तसेच या प्रकरणाची योग्य तपासणी होईपर्यंत अशा दाव्यांची जाहिरात / प्रसिद्धी करणे थांबवायला सांगण्यात आले आहे.
कोविड -19 च्या उपचारांसाठी दावा केलेल्या आयुर्वेदिक औषधांच्या परवान्यांच्या प्रती आणि उत्पादनांच्या मंजुरीचा तपशील देण्याची विनंती मंत्रालयाने उत्तराखंड सरकारच्या संबंधित राज्य परवाना प्राधिकरणालाही केली आहे.
R.Tidke/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 346
श्रम आणि रोजगार मंत्रालय
औद्योगिक कामगारांसाठीच्या एप्रिल 2022 च्या अखिल भारतीय उपभोक्ता मूल्य निर्देशांकामधे 1.7 अंकांची वृद्धी
एप्रिल 2022 साठीचा अखिल भारतीय सीपीआय-आयडब्ल्यू मध्ये 1.7 अंक वृद्धी झाली असून तो 127.7  इतका झाला आहे एका महिन्यातील टक्केवारी बदला नुसार यात 1.35 टक्के वृद्धी झाली असून गेल्या वर्षी याच काळात ही वृद्धी 0.42 टक्के इतकी होती.
निर्देशांकात झालेल्या वृद्धीमधील सर्वात जास्त वाटा प्रामुख्याने अन्न आणि पेये गटाचा असून त्यामुळे 0.80 टक्के अंक इतका बदल झाला आहे. तांदूळ, गव्हाचे पीठ, बटाटा, टोमॅटो कॉलिफ्लॉवर, फरसबी, लिंबू, वांगी, सफरचंद, केळी, संत्री, सोयाबीन तेल, सूर्यफूल तेल, डेरी मिल्क, गाईचे दूध, शिजवलेले अन्नपदार्थ, पेट्रोल, डिझेल, स्वयंपाकाचा गॅस, रॉकेल ऑटो रिक्षा भाडे, बस भाडे, ऍलोपॅथी औषधे, मोबाईल फोन, मोटरसायकल वगैरे वस्तू निर्देशांकातील वृद्धीसाठी कारणीभूत आहेत. परंतु, कांदा, शेवगा शेंग, कारले, पडवळ, हिरवी मिरची, गाजर, कोंबडीची अंडी, विजेचे भाडे, पुष्पगुच्छ या वस्तूंनी निर्देशांकाच्या वृद्धीवर मर्यादा घातली.
केंद्र पातळीवर गुरूग्रामने सर्वात जास्त 7.4 अंकांची वृद्धी नोंदवली त्यापाठोपाठ जालंदरने 6.5 अंकांनी वृद्धी नोंदवली. अन्य केंद्रांपैकी 3 केंद्रांनी 5 ते 5.9 दरम्यान, 3 केंद्रांनी 4 ते 4.9, 3 केंद्र 3 ते 3.9, 23 केंद्र 2 ते 2.9, 32 केंद्र 1 ते 1.9 आणि 19 केंद्रांनी 0.1 ते 0.9 अंकांदरम्यान वृद्धी नोंदवली. दार्जीलिंगने 0.8 अंक इतकी सर्वात जास्त घसरण नोंदवली, त्यापाठोपाठ अलवर आणि शिलॉंगचा क्रमांक लागतो.
महिन्याचा वार्षिक आधारावरील चलन फुगवटा 6.33 इतका होता. मागील वर्षांत तो 5.35 होता, तर मागील वर्षांत या महिन्याच्या पुढील महिन्यात तो 5.1 4 टक्के इतका होता. तसेच अन्न धान्यावर आधारित चलन फुगवटा 7.05 टक्के होता. मागील वर्षी 6.27 टक्के होता.
श्रम आणि रोजगार मंत्रालयाचे कार्यालय असलेल्या कामगार ब्युरो ने देशातील 88 औद्योगिक महत्वाच्या केंद्रांमधून मिळवलेल्या 317 बाजारांमधील किरकोळ किमतीवर आधारून औद्योगिक कामगारांसाठीचा मासिक ग्राहक मूल्य निर्देशांक एकत्रित केला जात असतो.
Y-o-Y Inflation based on CPI-IW 
All-India Group-wise CPI-IW for March, 2022 and April, 2022
|
|
Sr. No.
|
|
Groups
|
|
March, 2022
|
|
April, 2022
|
|
I
|
|
Food & Beverages
|
|
125.4
|
|
127.5
|
|
II
|
|
Pan, Supari, Tobacco & Intoxicants
|
|
144.1
|
|
144.4
|
|
III
|
|
Clothing & Footwear
|
|
123.9
|
|
125.6
|
|
IV
|
|
Housing
|
|
118.9
|
|
118.9
|
|
V
|
|
Fuel & Light
|
|
160.6
|
|
164.9
|
|
VI
|
|
Miscellaneous
|
|
123.9
|
|
125.8
|
|
|
|
General Index
|
|
126.0
|
|
127.7
CPI-IW: Groups Indices
ऊर्जा मंत्रालय
काही गावांच्या विद्युतीकरण स्थितीविषयी स्पष्टीकरण
नवी दिल्ली, 1 मे 2018
दीनदयाळ उपाध्याय ग्राम ज्योती योजनेअंतर्गत निश्चित केलेल्या गावांच्या विद्युतीकरणाचे उद्दिष्ट नियोजित वेळेपूर्वी गाठण्यात आले आहे. विद्युतीकरण न झालेल्या गावांपैकी बहुतांश गावं दुर्गम, डोंगराळ, दाट जंगल क्षेत्रात, नक्षल प्रभावित भागात असल्याने विद्युतीकरणासाठी दुर्लक्षित राहिली होती.
सरकारने 100 टक्के खेड्यांच्या विद्युतीकरणाचा दावा केला असताना अद्यापही काही गावं विजेविना असल्याचा अहवाल काही प्रसारमाध्यमांनी दिला आहे. ज्या गावांना जनगणना कोडनुसार ओळख निश्चित करण्यात आली आहे आणि याबाबत राज्यांनी 1 एप्रिल 2015 पर्यंत माहिती दिली आहे अशा विद्युतीकरण न झालेल्या उर्वरित गावांच्या विद्युतीकरणाचे लक्ष्य ‘दीनदयाळ उपाध्याय ग्राम ज्योती योजनेअंतर्गत’ ठेवण्यात आले होते. असे सरकारने अधोरेखित केले आहे. या सर्व गावात विद्युतीकरणाचे काम पूर्ण झाल्याची माहिती संबंधित राज्यांनी दिली आहे. वस्ती, धानी, माजरा, टोला यासारख्या उपग्रामात काही घरात अद्याप वीज पोहोचली नसल्याची शक्यता आहे आणि काही प्रसारमाध्यमं याच वस्त्यांसंदर्भात माहिती देत असावी.
ग्रामीण आणि शहरी भाागातल्या उर्वरित घरांपर्यंत वीज पोहोचवण्यासाठी आणि सार्वत्रिक घरगुती विद्युतीकरणाचे उद्दिष्ट साध्य करण्यासाठी सरकारने ‘प्रधानमंत्री सहज बिजली हर घर योजना-सौभाग्य’ सुरू केली आहे. या सर्व उर्वरित घरांचा सौभाग्य योजनेअंतर्गत समावेश केला जाईल. त्यामध्ये जनगणना गावांशी संबंधित वस्ती, धानी, माजरा, टोलामधल्या घरांबरोबरच शहरी वस्तीतल्या घरांचा समावेश आहे.
प्रसारमाध्यमातल्या उल्लेख केलेल्या वृत्तामध्ये बरीचशी गावं, जनगणनेत ओळख देण्यात आलेली गावं नसून त्या वस्त्या, धानी, माजरा किंवा टोला आहेत.
R.Tidke/N.Chitale/P.Kor
(Visitor Counter : 115
वस्त्रोद्योग मंत्रालय
पंतप्रधानांच्या हस्ते 27 फेब्रुवारीला होणार 'इंडिया टॉय फेअर 2021' चे उद्घाटन
नवी दिल्ली, 25 फेब्रुवारी 2021
पंतप्रधान नरेंद्र मोदी यांच्या हस्ते 27 फेब्रुवारीला सकाळी 11 वाजता व्हिडिओ कॉन्फरन्सिंगद्वारे 'इंडिया टॉय फेअर 2021 ' चे अर्थात भारतीय खेळणी मेळ्याचे उदघाटन होणार आहे.
मुलांच्या मानसिक विकासात खेळणी महत्त्वाची भूमिका बजावतात आणि मुलांमध्ये मनोवैज्ञानिक आणि संज्ञानात्मक कौशल्ये सुधारण्यात देखील मदत करतात. क्रियाशीलता वाढवण्यासोबतच खेळणी आकांक्षांनाही नवे पंख देतात, असे पंतप्रधानांनी ऑगस्ट 2020 मध्ये मन की बात या कार्यक्रमात सांगितले होते. मुलाच्या सर्वांगीण विकासात खेळण्यांचे महत्त्व लक्षात घेऊन पंतप्रधानांनी यापूर्वीही देशात खेळण्यांचे उत्पादन वाढविण्यावर जोर दिला आहे. यासंदर्भातील पंतप्रधानांच्या विचारांवर आधारित इंडिया टॉय फेअर 2021 चे आयोजन केले जात आहे.
मेळ्याविषयी
27 फेब्रुवारी ते 2 मार्च 2021 या काळात हा मेळा आयोजित करण्यात आला आहे. उद्योगाच्या सर्वांगीण विकासासाठी शाश्वत दुवे तयार व्हावेत आणि संवादाला चालना मिळावी यासाठी खरेदीदार, विक्रेते, विद्यार्थी, शिक्षक, डिझाइनर आदींसह सर्व संबंधितांना एकत्रित आणण्याचे उद्दिष्ट या आयोजनामागे आहे. या क्षेत्रातील गुंतवणूक आकर्षित करणे आणि निर्यातीला चालना याद्वारे, आगामी काळात खेळण्यांचे उत्पादन व सोर्सिंग याचे जागतिक केंद्र म्हणून भारताला कसे पुढे आणता येईल, याबाबत चर्चा करण्यासाठी या व्यासपीठाच्या माध्यमातून सरकार आणि उद्योग एकत्रित येऊ शकतील.
ई-कॉमर्स सक्षम व्हर्च्युअल प्रदर्शनात 30 राज्ये आणि केंद्रशासित प्रदेशांमधील 1000 हून अधिक प्रदर्शक त्यांची उत्पादने प्रदर्शित करतील. यात पारंपरिक भारतीय खेळणी तसेच इलेक्ट्रॉनिक खेळणी, आलिशान खेळणी, कोडी आणि खेळ यासह आधुनिक खेळण्यांचे दर्शन घडेल. खेळण्यांचे आरेखन व उत्पादनात क्षमता सिद्ध केलेल्या प्रख्यात भारतीय व आंतरराष्ट्रीय व्यक्तींचे असंख्य वेबिनार आणि पॅनेल चर्चादेखील आयोजित करण्यात येणार आहेत. या मेळाव्यात पारंपरिक खेळणी तयार करण्याच्या शिल्प प्रात्यक्षिकासह अनेक उपक्रमांमध्ये सहभागी होण्याची संधी मुलांना मिळणार आहे. तसेच खेळण्यांची संग्रहालये आणि कारखान्यांना व्हर्च्युअल माध्यमातून भेट देता येणार आहे.S.Thakur/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
आयुष मंत्रालय
कामाच्या ठिकाणी ताण कमी करण्यासाठी आणि उत्पादकता सुधारण्यासाठी 'Y-Break' चा वापर करावा-केंद्रीय राज्यमंत्री डॉ मुंजपारा
आयुष मंत्रालयाच्या वतीने आयोजित 'स्वातंत्र्याचा अमृत महोत्सव' या आठवडाभर साजऱ्या झालेल्या सोहळ्याचा समारोप, योग ब्रेक  अॅपच्या उपयुक्ततेसंदर्भातील वेबिनारसह झाला. यात देशभरातील तज्ज्ञ आणि नागरिकांचा सहभाग दिसून आला.
वेबिनारचे उद्घाटन करताना आयुष आणि महिला व बालविकास राज्यमंत्री डॉ. मुंजपारा महेंद्रभाई म्हणाले,“वाय - ब्रेक शिष्टाचारामधील योगासने छातीमधील पोकळी खुली करायला आणि हृदय व रक्तवाहिन्यासंबंधी प्रणालीला सहाय्य्यकारी ठरतील. मला आशा आहे की, संपूर्ण भारतातील लोक कामाच्या ठिकाणी तणाव कमी करण्यासाठी आणि उत्पादक शक्ती सुधारण्यासाठी हा सोपा आणि प्रभावी शिष्टाचार स्वीकारतील. "
वाय - ब्रेक अॅपच्या उपयुक्ततते संदर्भातील वेबिनारमध्ये योग अभ्यासकांचा मोठा सहभाग दिसून आला.योग शिष्टाचार -आसन, प्राणायाम आणि ध्यान-लोकांना त्यांच्या कामाच्या ठिकाणी केवळ पाच मिनिटांत ताजेतवाने, ताण कमी करण्यासाठी आणि कामावर पुन्हा लक्ष केंद्रित करण्यासाठी कशाप्रकारे मदत करतात याविषयी तांत्रिक सत्रे घेण्यात आली.
स्वातंत्र्याच्या 75 व्या वर्धापनानिमित्त भारत सरकारच्या वतीने आयोजित,स्वातंत्र्याचा अमृत महोत्सव संपूर्ण वर्षभर सुरु राहणार आहे. या महोत्सवाचे अंतर्गत विविध उपक्रम आयोजित करण्यासाठी, आयुष मंत्रालयाला 30 ऑगस्ट ते 5 सप्टेंबर हा एका आठवड्याचा कालावधी देण्यात आला होता. या कालावधीत केंद्रीय आयुष मंत्री सर्बानंद सोनोवाल, आयुष राज्य मंत्री आणि अन्य चार केंद्रीय मंत्र्यांनी 1 सप्टेंबर रोजी विज्ञान भवनात एका शानदार समारंभात वाय - ब्रेक  मोबाईल अॅप चा प्रारंभ केला.
पंतप्रधान कार्यालय
पंतप्रधान 7 मार्च 2021 रोजी जनऔषधी दिवस सोहळ्याला संबोधित करणार
शिलाँगच्या नॉर्थ इस्टर्न इंदिरा गांधी प्रादेशिक आरोग्य आणि वैद्यकीय विज्ञान संस्थेमध्ये देशातील 7500 व्या जनौषधी केंद्रांचे पंतप्रधान करणार लोकार्पण
नवी दिल्ली, 5 मार्च 2021
पंतप्रधान नरेंद्र मोदी 7 मार्च 2021 रोजी सकाळी 10 वाजता व्हिडिओ कॉन्फरन्सिंगच्या माध्यमातून जनऔषधी दिवस सोहळ्याला संबोधित करतील. या सोहळ्यात पंतप्रधान शिलाँगच्या नॉर्थ इस्टर्न इंदिरा गांधी प्रादेशिक आरोग्य आणि वैद्यकीय विज्ञान संस्थेमध्ये देशातील 7500 व्या जनौषधी केंद्रांचे लोकार्पण करतील. प्रधानमंत्री भारतीय जनऔषधी परियोजना लाभार्थ्यांशी पंतप्रधान यावेळी संवाद साधतील तसेच उत्कृष्ट कामाबद्दल संबंधितांना पारितोषिक वितरण करतील. खते आणि रसायने खात्याचे केंद्रीय मंत्री या समारंभाला उपस्थित राहतील.
प्रधानमंत्री भारतीय जन औषधी परियोजना
दर्जेदार औषधे किफायतशीर किमतीत पुरविण्याच्या उद्देशाने या योजनेला प्रारंभ झाला. या योजनेअंतर्गत संपूर्ण देशभरातील सर्व जिल्ह्यांमध्ये आत्तापर्यंत 7499 औषध दुकाने उघडली गेली आहेत. आर्थिक वर्ष 2020-2  झालेल्या विक्रीचे आकडे बघता, बाजारातील औषधांपेक्षा 50 टक्के ते 90 टक्के पर्यंत स्वस्त असलेल्या या औषधांमुळे सामान्य नागरिकांची जवळपास 3600 कोटी रुपयांची बचत झाली आहे
जनौषधी दिवसाबद्दल
जनौषधी बद्दल जनजागृती करण्यासाठी 1 मार्च ते 7 मार्च हा संपूर्ण आठवडा देशभरात “जनौषधी-सेवा आणि रोजगारही” या कल्पनेसह जनौषधी सप्ताह म्हणून साजरा करण्यात येतआहे. या सप्ताहाचा शेवटचा दिवस म्हणजे 7 मार्च जनौषधी दिवस म्हणून साजरा होणार आहे.S.Tupe/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
रक्तातील ऑक्सिजन पातळीवर आधारित ऑक्सिजन पुरवठा करण्यासाठी, डीआरडीओने विकसित केलेल्या 'ऑक्सिकेअर' यंत्रणेची 1.5 लाख एकके खरेदी करण्यास पीएम केअर्स निधीची मान्यता
डीआरडीओ अर्थात संरक्षण संशोधन आणि विकास संस्थेने विकसित केलेल्या 'ऑक्सिकेअर' यंत्रणेची 1,50,000 एकके, 322.5 कोटी रुपये खर्चून खरेदी करण्यास पीएम केअर्स निधीने मान्यता दिली आहे. ऑक्सिकेअर ही रक्तातील ऑक्सिजनच्या पातळीनुसारचा ऑक्सिजनचा पुरवठा करणारी यंत्रणा असून, पुरवठा सुरु असताना रुग्णाच्या रक्तातील ऑक्सिजनची पातळी लक्षात घेऊन त्याप्रमाणे ती स्वतःच मात्रेचे नियमन करू शकते. पीएम केअर्स निधीने दिलेल्या मंजुरीनुसार 1,00,000 मानवसंचलित आणि 50,000 स्वयंचलित एकके आणि नॉन-रिब्रीदर प्रकारचे ऑक्सिजन पुरवठ्यास उपयुक्त असे मास्क खरेदी करण्यात येत आहेत.
ऑक्सिकेअर यंत्रणा एसपीओटू म्हणजेच रक्तातील ऑक्सिजन च्या पातळीवर आधारित असा ऑक्सिजन पुरवठा करते व त्यायोगे, अत्यंत घातक अशा हायपोक्सीया म्हणजे ऑक्सिजनची कमतरता असणाऱ्या स्थितीत जाण्यापासून रुग्णाला वाचवते. ही यंत्रणा डीआरडीओच्या बेंगळुरूमधील DEBEL अर्थात संरक्षण जैव-अभियांत्रिकी आणि विद्युत वैद्यकीय प्रयोगशाळेने, अतिशय उंचावरच्या भागात तैनात असणाऱ्या सैनिकांसाठी तयार केली आहे. स्वदेशी बनावटीची ही यंत्रणा प्रत्यक्ष क्षेत्रात वापरण्यास उपयुक्त आणि दणकट आहे. कोविड-19 च्या रुग्णांच्या उपचारांमध्ये तिचा प्रभावी उपयोग केला जाऊ शकतो.
या यंत्रणेचे दोन प्रकार तयार करण्यात आले आहेत. प्राथमिक प्रकारात ऑक्सिजनचा 10 लिटरचा सिलेंडर, दाब व प्रवाह-नियंत्रक, आर्द्रताजनक आणि नाकातील नळी यांचा समावेश आहे. या मानवचलित प्रकारामध्ये एसपीओटूच्या आकड्यानुसार ऑक्सिजन प्रवाहाच्या नियमन माणसाला करावे लागते. तर दुसऱ्या स्वयंचलित प्रकारात ऑक्सिजनच्या सिलेंडरसोबत इलेक्ट्रॉनिक नियंत्रक बसवलेले असून यंत्रणेतील अन्य दोन उपकरणांच्या मदतीने आपोआपच ऑक्सिजनच्या प्रवाहाचे नियमन केले जाते.
एसपीओटूवर आधारित ऑक्सिजन पुरवठा यंत्रणेमुळे रुग्णाच्या रक्तातील ऑक्सिजनच्या पातळीनुसार ऑक्सिजनचा उचित वापर केला जाऊ शकतो. परिणामी ऑक्सिजनचे सिलेंडर अधिक टिकू शकतात. "रक्तातील ऑक्सिजन ची पातळी किती असता रुग्णाला ऑक्सिजनचा पुरवठा सुरु झाला पाहिजे?" ही मर्यादा आरोग्य कर्मचाऱ्यांना समायोजित  करता येते. एसपीओटू पातळीवर सतत लक्ष ठेवता येण्यासाठी ती दाखविण्याची सुविधाही यात देण्यात आली आहे. या यंत्रणेतीळ अशा विविध सुविधांमुळे आरोग्य कर्मचाऱ्यांवरील ताण कमी होण्यास मदत होणार आहे.
स्वयंचलित यंत्रणेत असलेली आणखी महत्त्वाची सुविधा म्हणजे धोक्याच्या परिस्थितीत वाजविण्यात येणारी इशाराघंटा. रुग्णाची एसपीओटू पातळी खालावत जाणे किंवा यंत्रणेकडून रुग्णाच्या शरीराला जोडलेले 'प्रोब' सुटून जाणे- अशा धोकादायक परिस्थितीत स्वयंचलित यंत्राकडून वाजणाऱ्या इशाराघंटेमुळे मोठा धोका टाळता येऊ शकतो. नॉन-रिब्रीदर प्रकारचे ऑक्सिजन पुरवठ्यास उपयुक्त असे मास्क हे या ऑक्सिकेअर यंत्रणेचाच एक भाग असून यामुळे प्राणवायूची 30-40% बचत होते. प्रत्येक रुग्णांसाठी हे मास्क बदलावे लागतात. ही ऑक्सिकेअर यंत्रणा गृह-विलगीकरण, विलगीकरण केंद्रे, कोविड देखभाल केंद्रे आणि रुग्णालयांमध्ये वापरली जाऊ शकते.
डीआरडीओने भारतातील अनेक उद्योगाना हे तंत्रज्ञान पुरविले असून त्यांच्यामार्फत ऑक्सिकेअर यंत्रणांचे उत्पादन होणार आहे.
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 56.64 Cr. vaccine doses have been administered so far under Nationwide Vaccination Drive
- 36,401 new cases in the last 24 hours
- Active cases account for 1.13% of total cases; lowest since March 2020
- India's Active caseload stands at 3,64,129; lowest in 149 days
- Recovery Rate increases to 97.53%; Highest since March 2020
- 39,157 recoveries in the last 24 hours increases Total Recoveries to 3,15,25,080
- Weekly Positivity Rate  less than 3% for last 55 days
- Daily positivity rate  less than 3% for last 24 days
- 50.03 crore Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 19 ऑगस्ट 2021
आरोग्य मंत्रालयाची कोविड-19 घडामोडींवरील माहिती
देशात गेल्या 24 तासांत, लसीच्या 56,36,336 मात्रा देण्यात आल्या असून भारतातील लसीकरण मोहिमेत देण्यात आलेल्या कोविड प्रतिबंधक लसीच्या एकूण मात्रांच्या संख्येने  काल 56 कोटी 64 लाखांचा टप्पा पार केला. हे यश 63,13,210 लसीकरण सत्रांच्या आयोजनातून साध्य करण्यात आले. संपूर्ण देशात कोविड-19 प्रतिबंधक लसीकरण मोहिमेचा वेग वाढविणे आणि मोहिमेच्या व्याप्तीचा विस्तार करणे यासाठी केंद्र सरकार कटिबद्ध आहे.
गेल्या 24 तासांत 39,157 रुग्ण कोविड आजारातून बरे झाल्यामुळे  कोविडमधून बरे झालेल्यांची संख्या आता 3,15,25,080 झाली आहे. परिणामी, भारतातील रोगमुक्ती दर सध्या 97.53% म्हणजे मार्च 2020 पासूनच्या सर्वात उच्चांकी पातळीवर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे गेले सलग 53 दिवस, रोज नोंदल्या जाणाऱ्या नव्या कोविड बाधितांची संख्या 50,000 पेक्षा कमी असल्याचे दिसून आले आहे गेल्या 24 तासांत, भारतात फक्त 36,401 नव्या कोविड ग्रस्त रुग्णांची नोंद झाली.
रोगमुक्तांची वाढती संख्या आणि नव्याने बाधित होणाऱ्यांची कमी झालेली संख्या यांच्यामुळे देशातील सक्रीय कोविड रुग्णांची संख्या 3,64,129 झाली आहे जी गेल्या 149 दिवसांतील सर्वात कमी रुग्णसंख्या आहे. सध्याच्या कोविड सक्रीय रुग्णांची संख्या देशातील एकूण कोविड बाधित रुग्णसंख्येच्या 1.13% म्हणजेच मार्च 2020 पासूनच्या सर्वात नीचांकी पातळीवर आहे.
देशात कोविड संसर्ग तपासणी चाचण्यांच्या क्षमतेचा विस्तार सुरु असून गेल्या 24 तासांत एकूण 18,73,757 चाचण्या करण्यात आल्या. देशात आतापर्यंत कोविड संसर्ग तपासणीच्या एकूण 50 कोटी 3 लाख  चाचण्या करण्यात आल्या आहेत. देशभरात कोविड चाचण्यांच्या क्षमतेचा विस्तार करत असताना, साप्ताहिक पॉझिटीव्हिटी दर सध्या 1.95% आहे, हा दर गेले 55 दिवस 3%हून कमी राहिला आहे. दैनंदिन पॉझिटीव्हिटी दर देखील आज 1.94% इतका आहे. दैनंदिन पॉझिटीव्हिटी दर आता गेले 24 दिवस 3% हून कमी आणि सलग 73 दिवस 5% हून कमी राहिला आहे.
इतर अपडेट्स :
महत्त्वाचे ट्वीट्सM.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
पंतप्रधान कार्यालय
पंतप्रधानांनी महात्मा अय्यंकली यांच्या जयंतीनिमित्त त्यांचे केले स्मरण
नवी दिल्ली, 28 ऑगस्ट 2020
पंतप्रधान नरेंद्र मोदी यांनी महात्मा अय्यंकली यांच्या जयंतीनिमित्त त्यांचे स्मरण केले.
एका ट्विटमध्ये पंतप्रधान म्हणाले, “भारत महात्मा अय्यंकली यांच्यासारख्या महान व्यक्तींचा ऋणी आहे. समाज सुधारणा आणि शोषितांचे सशक्तीकरण करण्यासाठी त्यांनी केलेले कार्य कायम प्रेरणा देईल. त्यांच्या जयंतीनिमित्त त्यांचे स्मरण करतो.”
G.Chippalkatti/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
रुग्णालयांसाठी प्रवेशस्तरीय प्रमाणपत्र प्रक्रियेत एनएबीएचकडून सुधारणा
नवी दिल्ली, 21 फेब्रुवारी 2019
राष्ट्रीय रुग्णालय आणि आरोग्यनिगा संस्था मान्यता मंडळाने, प्रवेशस्तरीय प्रमाणपत्र प्रक्रिया अधिक सोपी, जलद आणि डिजिटल करण्यासाठी सुधारणा केल्या आहेत. सुधारित प्रक्रिया ‘HOPE-Healthcare Organizations’ या नव्या पोर्टलच्या माध्यमातून होणार आहे.
हे पोर्टल केवळ आरोग्यनिगा संस्था / लघू आरोग्यनिगा संस्था यांना केवळ प्रमाणपत्र देण्यापुरता मर्यादित नाही. तर, गुणवत्ता प्रोटोकॉल्स, रुग्णसुरक्षेत सुधारणा आणि संस्थेतील एकंदरित आरोग्यसुविधा याबाबतच्या पूर्ततेसाठी त्यांना सक्षम करण्याकरिता आहे. भारतीय विमा नियामक आणि विकास प्राधिकरण आयआरडीएआय व आयुष्मान भारत यांचे लाभ ज्या आरोग्यनिगा संस्थांना आपल्या संस्थेत उपलब्ध हवे असतील त्यांना संधी उपलब्ध करुन देण्याचा हेतू यामागे आहे.
या प्रक्रियेबाबत रुग्णालयांना माहिती देण्यासाठी देशभरात कार्यशाळा आयोजित करण्यात येत आहेत. कॉलसेंटरची व्यवस्थाही करण्यात येत आहे. रुग्णालये 1800-102-3814 या क्रमांकावर कॉलसेंटरशी संपर्क साधू शकतील किंवा hope@qcin.org वर लिहू शकतात किंवा www.hope.qcin.org या संकेतस्थळावरुन संदर्भ मिळू शकतील.
N. Sapre/S.Kakade/D. Rane
(Visitor Counter : 85
वाणिज्य आणि उदयोग मंत्रालय
चिनी उत्पादनांवर बंदी
नवी दिल्ली, 16 सप्टेंबर 2020
उदयोन्मुख व्यापार आणि आर्थिक घटकांच्या आधारावर सरकार, देशाच्या आयात धोरणाचा नियमितपणे आढावा घेत असते. राष्ट्रीय आणि लोकहिताच्या मूल्यांकनानुसार आयातीच्या नियमनाबाबत निर्णय घेतले जातात. सध्या, परराष्ट्र व्यापार धोरणांतर्गत आयात वस्तूंसाठी अंदाजे 550 टॅरिफ लाईन्स ‘प्रतिबंधित’ / ‘निषिद्ध’ श्रेणीअंतर्गत आहेत, त्यासाठीची आयात चीनसह सर्व देशांकडून प्रतिबंधित करण्यात आली आहे.
देशांतर्गत क्षमतांना साहाय्य करण्यासाठी आणि त्यांचा विस्तार करण्यासाठी सरकार, व्यवसाय सुलभीकरण आणि उत्पादन संबंधित मदत यांच्या माध्यमातून योजनांची अंमलबजावणी करत देशांतर्गत उत्पादनाला चालना देत आहे. वरील योजना आत्मनिर्भर भारत योजनेंतर्गत इलेक्ट्रॉनिक वस्तू, औषधे आणि वैद्यकीय उपकरणे यांनादेखील लागू आहेत.
जागतिक अर्थव्यवस्था जसजशी सुधारते तसतसा उपायांचा उद्योग क्षेत्रावरील परिणाम दिसून येईल.
केंद्रीय वाणिज्य आणि उद्योग मंत्री पीयूष गोयल यांनी आज लोकसभेत लेखी उत्तरात ही माहिती दिली.M.Chopade/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
पंतप्रधान कार्यालय
मध्यप्रदेशातील धार, इथला भव्य वस्त्रोद्योग पार्क प्रगतीची नवीन दारे खुली करेल : पंतप्रधान
मध्यप्रदेशातील धार जिल्ह्यातील नवीन भव्य वस्त्रोद्योग पार्क "मेक इन इंडिया" धोरणाला बळकटी प्रदान करेल आणि तरुणांसाठी रोजगाराच्या नवीन संधी निर्माण करेल, असे पंतप्रधान नरेंद्र मोदी यांनी म्हटले आहे. या पार्कमुळे राज्याच्या विकासाचीही नवी दारे खुली होणार असल्याचे त्यांनी सांगितले.
मुख्यमंत्री शिवराज सिंह चौहान यांच्या ट्विटला प्रतिसाद देत, पंतप्रधानांनी ट्विट केले की:
"मध्यप्रदेशातील धार जिल्ह्यातील हे भव्य वस्त्रोद्योग पार्क देशाच्या "मेक इन इंडिया" उपक्रमाला अधिक बळकट करेल, तसेच यामुळे युवकांसाठी रोजगारासह राज्यात विकासाची नवीन दारेही खुली होतील.”
#PragatiKaPMMitra"
राष्ट्रपती कार्यालय
राष्ट्रपती उद्या ठेवणार उत्तर प्रदेश राष्ट्रीय विधी विद्यापीठ आणि अलाहाबाद उच्च न्यायालयाच्या नवीन इमारत संकुलाची कोनशिला
उत्तर प्रदेश राष्ट्रीय विधी विद्यापीठ आणि अलाहाबाद उच्च न्यायालयाच्या नवीन इमारत संकुलाची कोनशिला ठेवण्यासाठी राष्ट्रपती, राम नाथ कोविंद उद्या  उत्तर प्रदेश  ला भेट देतील.